Стәрлетамаҡ (станция)

**Стәрлетамаҡ** — Башҡортостан Республикаһының Стәрлетамаҡ ҡалаһындағы Куйбышев тимер юлы Башҡортостан төбәге тимер юл станцияһы. 1934 йылда нефть табыу районына Дим — Ишембай тармағы төҙөлөү менән бәйле асылған. 1936 йылда тармаҡ Куйбышев тимер юлы ҡарамағына бирелә.

## Вокзал тураһында
Пассажирҙарға тимер юл транспорты менән файҙаланыу уңайлы булһын өсөн Стәрлетамаҡ вокзалында ҡоролмалар комплексы һәм йыһаздар булдырылған, улар иҫәбенә инәләр:

* вокзал бинаһы;
* багаж бинаһы;
* ултырыу платформалары, йәйәүлеләр күпере;
* ярҙамсы-техник тәғәйенләнештәге ҡоролмалар.

Вокзал бинаһы ике ҡатлы бинанан ғибәрәт, унда вестибюль, көтөү залы, балалар менән пассажирҙар өсөн көтөү залы, оҙайлы ял бүлмәһе, бөҙрәхана, турагентство, станция начальнигының ярҙамсы биналары урынлашҡан.

Беренсе ҡатында вестибюлдә ике билет кассаһы, вокзал начальнигының дежур ярҙамсыһы кабинеты, белешмәләр бюроһы тәҙрәһе, йөк һәм багажды тапшырыу һәм биреү өсөн бүлмә урынлашҡан. Залда пассажирҙар һәм ҡала яны поездарының расписаниеһы, тимер юл буйлап пассажирҙар һәм багаж ташыу ҡағиҙәләренән күсермә бар.

Вокзалдың беренсе ҡатындағы пассажирҙар көтөү залында ултырыу урындары менән дивандар, балалар мөйөшө урынлашҡан.

Ҡул йөгөн һаҡлау өсөн автоматик һаҡлау камералары, онотолған һәм табылған әйберҙәрҙе һаҡлау өсөн подвалда махсус бүлмә бар.

Вокзалдың икенсе ҡатында пассажирҙар өсөн оҙайлы ял бүлмәһе (һигеҙ урынлыҡ өс бүлмә), туалет бүлмәһе, пассажирҙарҙы теркәү бүлмәһе һәм вокзал начальнигы кабинеты урынлашҡан.

Беренсе юлдағы перрон оҙонлоғо 400 м, киңлеге 3-тән 7 метрға тиклем, дөйөм майҙаны 2200 м².

## Вокзал сервисы

* ВТБ24 банкоматы
* ИССУ белешмә системаһы менән терминал (поездарҙың расписаниеһы, билет хаҡы, урындарҙың барлығы)
* Автоматик һаҡлау камераһы
* 8 урынлыҡ оҙайлы ял бүлмәләре
* Мобиль яйланмаларҙы бушлай зарядлау
* Бушлай WI-FI

## Ҡаршылыҡһыҙ мөхит
Рәсәй тимер юлы яуаплылығы сикләнгән йәмғиәттең хәрәкәте сикләнгән халыҡ төркөмөн хеҙмәтләндереүҙе яҡшыртыу өсөн программалары сиктәрендә, Стәрлетамаҡ станцияһы вокзалында вокзалға еңел инеү һәм пассажирҙар платформаһына күтәрелеү өсөн пандустар ҡуйылған. Шулай уҡ 2-се билет кассаһы файҙаланыу уңайлы булһын өсөн түбән тәҙрә һәм һаңғырау-телһеҙҙәр өсөн индукциялы элмәк менән йыһазландырылған.

## Пассажирҙар хәүефһеҙлеге

* Пассажирҙар 2-се юлдың 2-се платформаһына хәүефһеҙ үтһен өсөн Стәрлетамаҡ станцияһы йәйәүлеләр күпере менән йыһазландырылған.
* Пассажирҙар хәүефһеҙлеге өсөн тимер юл вокзалы бинаһында «Рубикон» фирмаһының металл детекторы ҡуйылған.
* Вокзал полиция, тимер юл транпорты ведомствоһы һәм шәхси һаҡ предприятиеһы хеҙмәткәрҙәре тарафынан һаҡлана.
* Вокзалда тәүлек әйләнәһенә видеокүҙәтеү системаһы ҡуйылған.

## Алыҫ араға йөрөүсе поезар

## Ҡала яны поездары

## Йөк операциялары

* Станцияның ябыҡ складтарында һаҡлауҙы талап иткән ваҡ йөктәрҙе ҡабул итеү һәм биреү.
* Станцияның асыҡ майҙансығында һаҡларға мөмкин булған вагонлап ебәрелгән йөктәрҙе ҡабул итеү һәм биреү.
* Вагонлап һәм бөтә вагон тулғансы тейәлгән ваҡлап ебәрелгән йөктәрҙе инеү юлдарында һәм дөйөм ҡулланылышта булмаған урындарҙа ғына ҡабул итеү һәм биреү.
* Станцияның ябыҡ складтарында һаҡлауҙы талап иткән вагонлап ебәрелгән йөктәрҙе ҡабул итеү һәм биреү.
* Станцияла брутто массаһы 5 т. һәм 3 т. булған транспорттың универсаль контейнерҙарындағы йөктәрҙе ҡабул итеү һәм биреү.
* Станцияла брутто массаһы 20 т булған транспорттың универсаль контейнерҙарындағы йөктәрҙе ҡабул итеү һәм биреү.
* Станцияның асыҡ майҙансығында һаҡларға мөмкин булған ваҡлап ебәрелгән йөктәрҙе ҡабул итеү һәм биреү.
* Станцияла брутто массаһы 30 т булған транспорттың универсаль контейнерҙарындағы йөктәрҙе ҡабул итеү һәм биреү.

## Станцияла булған махсус тәғәйенләнештәге поездар

* Еңеү Ретро-поезы.
* «РЖД» ЯСЙ-тең күсмә күргәҙмә-лекция комплексы. 
* ЛДПР агитпоезы.

## Иҫкәрмәләр